รายงานการประชุมสภาองค์การบริหารส่วนตำบลโคกไม้ลาย

สมัยวิสามัญ สมัยที่ ๑ ประจำปี พ.ศ. ๒๕60

วันที่ 29 พฤษภาคม 2560 ๑๐.๐๐ น.

ณ ห้องประชุมสภาองค์การบริหารส่วนตำบลโคกไม้ลาย

--------------------------------------------

ผู้มาประชุม

๑. นายประทุม ลำเจียก ประธานสภาองค์การบริหารส่วนตำบล

๒. นายสมโชค พิกุลเงิน รองประธานสภาองค์การบริหารส่วนตำบล

๓. นายชาญชัย ตันกูล สมาชิกสภาอบต. หมู่ที่ ๑

๔. นายพิเชฎฐ อิ่มจิตต์ สมาชิกสภาอบต. หมู่ที่ 2

๕. นางนงเยาว์ ละมูล สมาชิกสภาอบต. หมู่ที่ ๒

๖. นางสมนึก ดวงเจริญ สมาชิกสภาอบต. หมู่ที่ ๓

๗. นายสมจิตร์ พานเพ็ชร์ สมาชิกสภาอบต. หมู่ที่ ๔

8. นายนพดล ซิ้มประเสริฐ สมาชิกสภาอบต. หมู่ที่ ๔

9. นางเฉลิม ช้างขนุน สมาชิกสภาอบต. หมู่ที่ ๕

10.นายประจวบ รักหน้าที่ สมาชิกสภาอบต. หมู่ที่ ๕

11. นายทองหล่อ รักหน้าที่ สมาชิกสภาอบต. หมู่ที่ ๖

12. นายลิขิต สีหนาท สมาชิกสภาอบต. หมู่ที่ ๖

13. นายก้องเกียรติ ฤกษ์ดารา สมาชิกสภาอบต. หมู่ที่ ๗

14. นายอรรคเดช อุ่นชัยยา เลขานุการสภาอบต.

ผู้ไม่มาประชุม

- ดาบตำรวจนริศ สุขตระกูล สมาชิกสภาอบต. หมู่ที่ ๗

ผู้ลาการประชุม

- นางทองปอนด์ ศิริรักษ์ รองนายกองค์การบริหารส่วนตำบล

ผู้เข้าร่วมประชุม

๑. นายปราโมช สิงหกุล นายกองค์การบริหารส่วนตำบล

๒. นายวุฒิกร คงคา รองนายกองค์การบริหารส่วนตำบล

๓. นายสมศักดิ์ ชาวเมือง เลขานุการนายกองค์การบริหารส่วนตำบล

๔. นางบุญญาดา ศรีสุข หัวหน้าสำนักงานปลัด

๕. นางกนกอร ไชยพงษ์ นักวิเคราะห์นโยบายและแผน

6. นางมณีวรรณ คำภา ผู้อำนวยการกองคลัง

7. นางสาวศิรินทร์ทิพย์ สุทธินนท์ ท้องถิ่นอำเภอเมืองปราจีนบุรี

เปิดประชุมเวลา ๑๐.๐๐ น.

นายอรรคเดช อุ่นชัยยา บัดนี้ได้เวลาอันสมควรแล้วกระผมขอเรียนเชิญท่านประธานสภาฯ จุดธูปเทียนบูชา

 (เลขานุการสภา) พระรัตนตรัย พร้อมทั้งเปิดประชุมสภา อบต.โคกไม้ลาย

นายประทุม ลำเจียก จุดธูปเทียนบูชาพระรัตนตรัย และกล่าวเปิดประชุม

 (ประธานสภาฯ)

2./เรื่องแจ้ง...

-2-

ระเบียบวาระที่ ๑ เรื่องแจ้งให้ที่ประชุมทราบ

* ไม่มี

มติที่ประชุม รับทราบ

ระเบียบวาระที่๒ รับรองรายงานการประชุมสภาฯครั้งที่แล้ว

มติที่ประชุม มีมติรับรองรายงานประชุม

ระเบียบวาระที่๓ เรื่องแจ้งเพื่อพิจารณา

 3.1 เห็นชอบการรับโอนที่ดินจาก นางชลอ คงคา

นายประทุม ลำเจียก ผมขอให้ฝ่ายบริหารชี้แจงเรื่องการรับโอนที่ดินจากนางชลอ คงคา ด้วยครับ

 (ประธานสภาฯ)

นายปราโมช สิงหกุล เนื่องจากประชาชนหมู่ที่ 4 (บ้านแหลมยาง) นั้น เดือดร้อนเรื่องการใช้น้ำอุปโภค

 (นายก อบต.) บริโภค โดยเฉพาะในหน้าแล้งซึ่งประสบปัญหาอย่างมาก ทางองค์การบริหารส่วน

ตำบลได้จัดสรรงบประมาณเพื่อแก้ไขปัญหาในเรื่องน้ำกินน้ำใช้ดังกล่าว จึงได้ขอมติจากสภาฯให้มีการจ่ายขาดเงินสะสม เพื่อดำเนินโครงการจัดสร้างแท้งน้ำประชาชนภายในหมู่บ้าน แต่ติดกับที่สถานที่ก่อสร้างแท้งน้ำประกอบกับภายในหมู่ที่4 ไม่มีสถานที่จะใช้ในการก่อสร้างได้ ฉะนั้นนางชลอ คงคา เป็นผู้มีจิตใจโอบอ้อมอารีเห็นความสำคัญในการนี้จึงได้ยินยอมอุทิศที่ดินซึ่งเป็นกรรมสิทธิ์ของตนเองให้แก่ทางองค์การบริหารส่วนตำบลโคกไม้ลายเป็นจำนวนที่ดิน 16 ตารางวา เพื่อใช้เป็นที่ก่อสร้างแท้งน้ำประปาขึ้นมาโดยอุทิศให้เป็นกรรมสิทธิ์ของทางราชการเพื่อใช้ประโยชน์ต่อไป กระผมจึงขอให้ทางสภาฯองค์การบริหารส่วนตำบลได้พิจารณาให้ความเห็นชอบกับการที่นางชลอ คงคา ได้ยินยอมอุทิศที่ดินซึ่งเป็นกรรมสิทธิ์ของตนให้แก่ทางองค์การบริหารส่วนตำบลโคกไม้ลาย เป็นจำนวนเนื้อที่ 16 ตารางวา ต่อไปด้วยครับ

นายประทุม ลำเจียก ตามที่ท่านนายกองค์การบริหารส่วนตำบลชี้แจงมานั้นผมขอให้ท่านสมาชิกสภาฯทุก

 (ประธานสภาฯ) ท่านได้ร่วมกันพิจารณาให้ความเห็นชอบเรื่องดังกล่าว เพื่อเป็นประโยชน์ต่อทาง

 ราชการและประชาชนได้รับประโยชน์อย่างยิ่ง

 มติที่ประชุม ที่ประชุมมีมติให้ความเห็นชอบในการอุทิศที่ดินของนางชลอ คงคา ให้แก่องค์การบริหารส่วนตำบลและจะได้ดำเนินการรับโอนตามขั้นตอนของกฎหมาย

 3.2 นายนริศ สุขตระกูล สมาชิกสภาองค์การบริหารส่วนตำบลโคกไม้ลาย ต้องหาคดีอาญา

นายประทุม ลำเจียก ด้วยอำเภอเมืองปราจีนบุรีได้มีหนังสือแจ้งมายังประธานสภาองค์การบริหารส่วนตำบล

(ประธานสภาฯ) โคกไม้ลายว่า นายนริศ สุขตระกูล สมาชิกสภาองค์การบริหารส่วนตำบลโคกไม้ลาย ต้องหาคดีอาญาพร้อมได้สำเนาหนังสือสถานีตำรวจอำเภอเมืองปราจีนบุรี ที่ ตช 0017(ปจ).844/1387 ลงวันที่ 20 เมษายน 2560 มาให้จำนวน 1 ฉบับ แจ้งมาเพื่อทราบและดำเนินการในส่วนที่เกี่ยงข้องต่อไปประกอบกันในศุกร์ที่ 12 พฤษภาคม 2560 ได้มีสมาชิกสภาองค์การบริหารส่วนตำบลโคกไม้ลายได้ลงลายมือชื่อในหนังสือ จำนวน 5 ท่าน เพื่อขอความอนุเคราะห์ให้บรรจุเรื่องของนายนริศ สุขตระกูล สมาชิกสภาองค์การบริหารส่วนตำบลโคกไม้ลาย หมู่ที่ 7 ได้ถูกจับกุมดังกล่าว ในระเบียบ

3./วาระการประชุม...

-3-

นายประทุม ลำเจียก วาระการประชุมสภาองค์การบริหารส่วนตำบลโคกไม้ลายด้วย สภาองค์การบริหาร

 (ประธานสภาฯ) ส่วนตำบลโคกไม้ลายจึงขอบรรจุเรื่องดังกล่าวไว้ในการพิจารณาของสภาฯ ในระเบียบวาระที่ 3 เรื่องแจ้งเพื่อพิจารณา 3.2 ประกอบกับวันนี้เราได้รับเกียรติจากท้องถิ่นอำเภอเมืองปราจีนบุรีได้เข้าร่วมประชุมกับสภาองค์การบริหารส่วนตำบลโคกไม้ลาย กระผมจึงขอเชิญท่านท้องถิ่นอำเภอเมืองปราจีนบุรี ได้ชี้แจงกฎหมายที่เกี่ยวข้องกับเรื่องดังกล่าว เพื่อให้สมาชิกสภาองค์การบริหารส่วนตำบลได้รับทราบเพื่อเป็นแนวทางในการใช้ดุลยพินิจในการตัดสินใจเพื่อลงมติในกรณีดังกล่าวด้วยครับ

น.ส.ศิรินทร์ทิพย์ สุทธินนท์ อาศัยอำนาจตามความนัยมาตรา 90 แห่งพระราชบัญญัติสภาตำบลและองค์การ

 (ท้องถิ่นอำเภอเมืองฯ) บริหารส่วนตำบล พ.ศ.2537 และที่แก้ไขเพิ่มเติม(ฉบับที่6) พ.ศ.2552 ส่วนที่ 5

การกำกับดูแลองค์การบริหารส่วนตำบล

มาตรา 90 ให้นายอำเภอมีหน้าที่กำกับดูแลการปฏิบัติหน้าที่ขององค์การบริหารส่วนตำบลให้เป็นไปตามกฎหมายและระเบียบข้อบังคับของทางราชการในการปฏิบัติการตามอำนาจหน้าที่ของนายอำเภอเมืองตามวรรคหนึ่ง ให้นายอำเภอมีอำนาจเรียกสมาชิกสภาองค์การบริหารส่วนตำบล นายกองค์การบริหารส่วนตำบล รองนายกองค์การบริหารส่วนตำบล เลขานุการนายกองค์การบริหารส่วนตำบล พนักงานส่วนตำบล และลูกจ้างขององค์การบริหารส่วนตำบลมาชี้แจงหรือสอบสวน ตลอดจนเรียกรายงานและเอกสารใดๆจากองค์การบริหารส่วนตำบลมาตรวจสอบก็ได้

ฯลฯ

 อาศัยอำนาจตามความนัยมาตรา 47 แห่งพระราชบัญญัติสภาตำบลและ

องค์การบริหารส่วนตำบล พ.ศ.2537 และที่แก้ไขเพิ่มเติม(ฉบับที่6) พ.ศ. 2542 ส่วนที่ 1 สภาองค์การบริหารส่วนตำบล

มาตรา 47 ตรี สมาชิกภาพของสมาชิกสภาองค์การบริหารส่วนตำบลสิ้นสุดลงเมื่อ

1.ถึงคราวออกตามอายุของสภาองค์การบริหารส่วนตำบลหรือมีการยุบสภาองค์การบริหารส่วนตำบล

2.ตาย

3.ลาออกโดยยื่นหนังสือลาออกต่อนายอำเภอ

4.ขาดประชุมสภาองค์การบริหารส่วนตำบลสามครั้งติดต่อกันโดยไม่มีเหตุอันสมควร

5.มิได้อยู่ประจำในหมู่บ้านที่ได้รับเลือกตั้งเป็นระยะเวลาติดต่อกันเกินหกเดือน

6.เป็นผู้มีส่วนได้เสียไม่ว่าโดยทางตรงหรือทางอ้อมในสัญญาที่องค์การบริหารส่วนตำบลนั้นจะกระทำ

7.ขาดคุณสมบัติหรือมีลักษณะต้องห้ามตามมาตรา 47 ทวิ

8.สภาองค์การบริหารส่วนตำบลมีมติให้พ้นจากตำแหน่งโดยเห็นว่ามีความประพฤติในทางที่จะนำมาซึ่งความเสื่อมเสียหรือก่อความไม่สงบแก่สภาองค์การบริหารส่วนตำบลจำนวนไม่น้อยกว่าหนึ่งในสามของจำนวนสมาชิกสภาองค์การบริหารส่วนตำบลที่มีอยู่เข้าชื่อเสนอให้สภาองค์การบริหารส่วนตำบลทั้งหมดเท่าที่มีอยู่ ทั้งนี้ ถ้าสมาชิกสภาองค์การบริหารส่วนตำบลผู้นั้นมิได้อุทธรณ์หรือโต้แย้งของสภาองค์การบริหารส่วนตำบลภายในกำหนดเวลาอุทธรณ์หรือโต้แย้งให้สมาชิกสภาพสิ้นสุดลงนับตั้งแต่วันที่ครบระยะเวลาอุทธรณ์หรือโต้แย้งดังกล่าว

 ฯลฯ

4./ตามที่กล่าว....

-4-

น.ส.ศิรินทร์ทิพย์ สุทธินนท์ ตามที่กล่าวมาข้างต้นนี้ทั้งสองมาตราเป็นกฎหมายขององค์การบริหารส่วนตำบลซึ่ง

 (ท้องถิ่นอำเภอเมืองฯ) จะต้องปฏิบัติตามและปรับให้เข้ากับข้อเท็จจริงในเรื่องนั้นๆดังกล่าวด้วยค่ะ ทั้งนี้ขอฝากให้ท่านสมาชิกสภาองค์การบริหารส่วนตำบลได้ช่วยกันพิจารณาเรื่องดังกล่าวโดยเฉพาะใน(8)ของมาตรา 47 ตรี

นายประทุม ลำเจียก กระผมขอขอบคุณท่านท้องถิ่นอำเภอเมืองปราจีนบุรีเป็นอย่างมากที่ได้ชี้แจงกฎหมาย

(ประธานสภาฯ) ที่เกี่ยวข้องในเรื่องดังกล่าวให้แก่สมาชิกสภาองค์การบริหารส่วนตำบลได้รับทราบเพื่อ

เป็นแนวทางในการพิจารณากับข้อเท็จจริงในเรื่องนั้นๆได้อย่างถูกต้องและเป็นธรรมโดยเฉพาะใน(8) ของมาตรา47 ตรี ผมขอให้ท่านสมาชิกสภาองค์การบริหารส่วนตำบลได้ร่วมกันพิจารณาตามที่ท่านท้องถิ่นอำเภอเมืองปราจีนบุรีชี้แจงรายละเอียดมาดังกล่าวข้างต้นนี้และจะได้มีมติในเรื่องดังกล่าวต่อไป

มติที่ประชุม สภาองค์การบริหารส่วนตำบลมีมติเป็นเอกฉันท์โดยเห็นว่าการกระทำของสมาชิกสภา

องค์การบริหารส่วนตำบลผู้นั้นมีความประพฤติในทางที่จะนำมาซึ่งความเสื่อมเสียแก่องค์การบริหารส่วนตำบลหรือการกระทำนั้นนำมาซึ่งการเสื่อมเสียประโยชน์ของสภาองค์การบริหารส่วนตำบล และทำให้สมาชิกภาพของสมาชิกสภาองค์การบริหารส่วนตำบลของผู้นั้นสิ้นสุดลง

ระเบียบวาระที่ 4 เรื่องอื่นๆ(ถ้ามี)

นายประทุม ลำเจียก ส่วนเรื่องอื่นๆมีสมาชิกสภาองค์การบริหารส่วนตำบลท่านใดจะได้แจ้งปัญหาหรือจะได้

 (ประธานสภาฯ) ปรึกษาหารือกับหน่วยงานต่างๆให้มาแก้ไขหรือชี้แจงให้ทราบภายใต้บทบาทและภารกิจในอำนาจหน้าที่ของผู้บริหาร ฉะนั้นกระผมขอเชิญท่านสมาชิกสภาองค์การบริหารส่วนตำบลแต่ละหมู่ครับ

นายชาญชัย ตันกูล ไม่มีปัญหาครับ

 (สมาชิกสภา ม.1)

นายพิเชฎฐ อิ่มจิตต์ หมู่ที่ 2 ขอให้ฝ่ายบริหารช่วยดูเรื่องถนนคอนกรีตหรือการลงหินคลุกให้ด้วยครับ

 (สมาชิกสภาฯ ม.2)

นายวุฒิกร คงคา ขอรับเรื่องนี้ไว้และจะตรวจสอบและดำเนินการในส่วนที่เกี่ยวข้องต่อไป

 (รองนายก)

นางสมนึก ดวงเจริญ ไม่มีปัญหาค่ะ

 (สมาชิกสภาฯ ม.3)

นายนพดล ซิ้มประเสริฐ ผมต้องการให้มีการเพิ่มเติมความรู้ทางด้านกฎหมาย ระเบียบที่เกี่ยวข้องกับการ

 (สมาชิกสภาฯ ม.4) ปฏิบัติภารกิจตามอำนาจหน้าที่ของสมาชิกสภาองค์การบริหารส่วนตำบลให้แก่สมาชิกสภาองค์การบริหารส่วนตำบลซึ่งจะเป็นการทบทวนความรู้ในด้านกฎหมายระเบียบหนังสือสั่งการด้วยครับ

น.ส.ศิรินทร์ทิพย์ สุทธินนท์ ท้องถิ่นอำเภอเมืองปราจีนบุรีจะแจ้งให้ทราบถ้าหากมีการฝึกอบรมในด้านกฎหมาย

 (ท้องถิ่นอำเภอเมืองฯ) หรืออบรมในด้านต่างๆให้แก่สมาชิกสภาองคากรบริหารส่วนตำบลในคราวต่อไป โดยทางกรมส่งเสริมการปกครองส่วนท้องถิ่นนั้นจะแจ้งและมีโปรแกรมให้สมาชิกสภาองค์การบริหารส่วนตำบลเข้ารับการอบรมเป็นรุ่นๆ แต่ละหลักสูตรก็มีกำหนดวันที่เข้าอบรมเป็นที่แน่นอนประกอบกับในเดือนสิงหาคม 2560 นี้การจัดซื้อจัดจ้างจะเปลี่ยนแปลงไปโดยพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มีผลใช้บังคับตั้งแต่วันที่ 23 สิงหาคม 2560 ซึ่งจะต้องมีการให้อบรมซึ่งจะชี้แจงให้ทราบ

5/ผมขอขอบคุณ...

-5-

นายนพดล ซิ้มประเสริฐ ผมขอขอบคุณท่านท้องถิ่นอำเภอเมืองปราจีนบุรีที่ได้มาชี้แจงระเบียบกฎหมายหรือ

 (สมาชิกสภาฯ ม.4) ข้อราชการต่างๆ ให้แก่สมาชิกสภาองค์การบริหารส่วนตำบลได้รับทราบด้วยครับ

 ด้วยภายในตำบลโคกไม้ลายมีผู้ใช้ถนนสัญจรภายในตำบลพอประมาณบางครั้งอาจจะสับสนในการไปยังจุดหมายปลายทางต่างๆ กระผมจึงเห็นควรให้มีป้ายบอกสถานที่ ที่จะต้องไป จึงเห็นควรติดตั้งป้ายบอกทางบริเวณปากทางเข้าบ้านป้าหลุ่มประมาณ 2 ป้าย(ป้ายบอกทางไปจังหวัดนครนายกกับป้ายบอกทางไปจังหวัดปราจีนบุรี)

นายวุฒิกร คงคา ขอขอบคุณครับ และจะดำเนินการสำรวจตรวจสอบให้ต่อไป

(รองนายก อบต.)

นายสมจิตร์ พานเพ็ชร์ ในส่วนของผมมีอยู่ 3 เรื่อง

 (สมาชิกสภาฯ ม.4) 1.ต้องการให้ลอกวัชพืชถนนเลียบคลองชลประทานเริ่มตั้งแต่ร้ายขายพลาสติกไปจนถึงสนามเด็กเล่นเพื่อเวลาฝนตกจะได้ระบายน้ำได้สะดวก

 2.ประตูระบายน้ำ หมู่ที่ 4 มีต้นตีนเป็ดล้มขวางประตูระบายน้ำอยากจะให้ปรับปรุงด่วน เพื่อน้ำจะได้ไหลได้สะดวก

 3.ต้องการให้ฝ่ายบริหารได้จัดอบรมเพิ่มพูนให้แก่สมาชิกสภาองค์การบริหารส่วนตำบล

นายวุฒิกร คงคา เรื่องดังกล่าวจะดำเนินการให้ต่อไป

 (รองนายก อบต.)

นายประจวบ รักหน้าที่ ไม่มีครับ

 (สมาชิกสภาฯ ม.5)

นายทองหล่อ รักหน้าที่ ต้องการให้ผู้บริหารดำเนินการลอกผักตบชวาเริ่มตั้งแต่หลังป้อมตำรวจ หมู่ 6

 (สมาชิกสภาฯ ม.6)

นายวุฒิกร คงคา เรื่องการลอกผักตบชวาจะประสานกับชลประทานก่อนถ้าจะลอกต้องดำเนินการ

(รองนายก อบต.) ทั้งตำบล

นายลิขิต สีหนาท ป้ายบอกจุดแบ่งเขตองค์การบริหารส่วนตำบลตรงบริเวณคลองหนองแหนนั้นหายนาน (สมาชิกสภาฯ ม.6) แล้วขอให้ดำเนินการให้ด้วยครับ และเสียงตามสายขอให้ช่วยให้จัดการให้ด้วยครับ

นายวุฒิกร คงคา จะดำเนินการให้ใหม่ส่วนเสียงตามสายจะทำการสำรวจให้ครับ

(รองนายก อบต.)

นายก้องเกียรติ ฤกษ์ดารา ปรากฏว่าทางเข้าหมู่บ้าน1และ2 ผู้ประกอบการค้าพันธุ์ไม้ได้นำพันธุ์ไม่มาตั้งบนถนน

(สมาชิกสภาฯ ม.7) ซึ่งเป็นการกีดขวางทางเข้าออกของรถยนต์ผู้ใช้ทางสัญจรไปมา และป้ายที่ชำรุดตรงบริเวณสามแยกหนองชะอมซึ่งจะไปหนองใหญ่เมื่อไหร่จะดำเนินการมาติดตั้งให้ครับ

นายวุฒิกร คงคา ผมจะประสานทางปลัดองค์การบริหารส่วนตำบลและผู้อำนวยการกองช่างได้ออกไป

(รองนายก อบต.) ตรวจดูว่าข้อเท็จจริงเป็นอย่างไรต่อไป ส่วนป้ายที่ชำรุดนั้นจะดำเนินการให้

นายสมโชค พิกุลเงิน ผมขอหารือว่าเราสามารถจะทำรถเก็บขยะคันสีเหลืองเพื่อนำไปใช้ประกอบการ

 (รองประธานสภาฯ) ตัดกิ่งไม้หรือซ่อมไฟฟ้าสาธารณะภายในตำบล

นายวุฒิกร คงคา การที่จะเอารถขยะสีเหลืองไปดำเนินการในด้านต่างๆนั้นเราจะต้องตรวจเช็คสภาพ

(รองนายก อบต.) ของรถกันใหม่ให้มีสภาพที่จะใช้งานได้ในลักษณะต่างๆ

5./อยากให้ฝ่ายบริหาร...

-6-

นางกนกอร ไชยพงษ์ ดิฉันมีเรื่องจะแจ้งให้ที่ประชุมทราบ 2 เรื่อง

 (นักวิเคราะห์ฯ) 1.ในวันพุธที่ 14 มิถุนายน 2560 ทางองค์การบริหารส่วนตำบลโคกไม้ลายจะดำเนินการอบรมให้ความรู้ในเรื่องการป้องกันและบรรเทาสาธารณภัยภายในตำบลโคกไม้ลายเป้าหมายผู้เข้าอบรมประกอบด้วยสมาชิกสภาองค์การบริหารส่วนตำบลกำนัน ผู้ใหญ่บ้าน และสมาชิกอาสาสมัครป้องกันภัยฝ่ายพลเรือน(อปพร.) หมู่บ้านละ 7 ท่าน โดยขอให้ท่านสมาชิกสภาองค์การบริหารส่วนตำบลช่วยกันประสานบุคลากรให้มาเข้ารับการอบรมด้วยค่ะ

 2.ในวันอังคารที่ 20 มิถุนายน 2560 ทางองค์การบริหารส่วนตำบลโคกไม้ลายจะดำเนินการอบรมการประดิษฐ์ดอกไม้จันทน์ให้แก่ราษฎรและบุคคลทั่วไปโดยขอให้สมาชิกสภาองค์การบริหารส่วนตำบลจัดหาบุคลากรหมู่ละ 7 ท่าน เข้ารับการอบรมในวันเวลาดังกล่าวต่อไปด้วยค่ะ

มติที่ประชุม ที่ประชุมรับทราบปัญหาต่างๆตามที่แต่ละหมู่เสนอมาพร้อมทั้งทางฝ่ายบริหารได้รับทราบพร้อมกับจะดำเนินการตามขั้นตอน ที่แจ้งมาดังกล่าว หรือจะได้ประสานในส่วนที่เกี่ยวข้องเพื่อดำเนินการแก้ไขปัญหาต่างๆต่อไป

นายประทุม ลำเจียก เรื่องอื่นๆที่เสนอมาโดยสมาชิกสภาฯนั้นมีสมาชิกสภาฯท่านใด ที่จะเสนอปัญหาหรือ (ประธานสภาฯ) จะให้ช่วยประสานหน่วยงานต่างๆ เพื่อที่ฝ่ายบริหารจะรับทราบอีกหรือไม่ ถ้าไม่มี

กระผมขอขอบคุณสมาชิกสภาฯทุกท่านพร้อมคณะผู้บริหารส่วนท้องถิ่น พนักงานส่วนตำบล ที่มาประชุมกัน ณ ที่นี้ถ้าไม่มีอะไรกระผมขอปิดการประชุมสภาองค์การบริหารส่วนตำบลไว้เพียงเท่านี้

ปิดประชุม เวลา 13.00 น.

 (ลงชื่อ) ผู้จดบันทึกรายงานการประชุม

 ( นายอรรคเดช อุ่นชัยยา )

 เลขานุการสภาอบต.

 (ลงชื่อ) ผู้ตรวจรายงานการประชุม

 ( นายสมโชค พิกุลเงิน )

 ประธานกรรมการตรวจรายงานการประชุม

 (ลงชื่อ) ผู้ตรวจรายงานการประชุม

 ( นายประทุม ลำเจียก )

 ประธานสภาอบต.